recursal/SuperWikiNEXT-32B huggingface dataset:
उमय्यदों से समय इस्लामी साम्राज्य का विस्तार ██ पैगंबर मुहम्मद के समय, 622–632 ██ राशिदुन (प्रथम चार) ख़लीफ़ाओं के समय, 632–661 ██ उमय्यदों के समय, 661–750
**उमय्यद** शासक इस्लाम के मुखिया, यानि ख़लीफ़ा, सन् 661 से सन् 750 तक रहे। प्रथम चार ख़लीफ़ाओं के बाद वे सत्ता में आए और इसके बाद ख़िलाफ़त वंशानुगत हो गई। उनके शासन काल में इस्लामिक सेना को सैनिक सफलता बहुत मिली और वे उत्तरी अफ़्रीका होते हुए स्पेन तक पहुँच गए। इसी काल में मुस्लिमों ने मध्य एशिया सहित सिन्ध पर (सन् 712) भी अधिकार कर लिया था। मूलतः मक्का के रहने वाले उमय्यों ने अपनी राजधानी दमिश्क में बनाई। सन् 750 में चले एक परिवर्तान आन्दोलन के बाद अब्बासी खलीफ़ाओं ने इनको हरा दिया और ख़ुद शासक बन बैठे। हाँलांकि उमावियाई वंश में से एक - अब्द उर रहमान (प्रथम) और उसका एक यूनानी दास - बचकर अफ़्रीका होते हुए स्पेन पहुँच गया और कोर्डोबा में अपनी ख़िलाफत स्थापित की जो ग्यारहवीं सदी तक रही।

इस्लाम धर्म में इनको सांसारिकता के क़रीब और इस्लाम के संदेशों से दूर विलासितापूर्ण जीवन व्यतीत करने वाले शासक के रूप में देखा जाता है। इनके ख़िलाफ़ चौथे ख़लीफ़ा अली के पुत्र हुसैन ने यज़ीद के अन्याय के खिलाफ आवाज उठाई पर उन्हें एक युद्ध में जान गंवानी पड़ी। अली और हुसैन के समर्थकों को शिया संप्रदाय कहा गया। ये वंश इस्लाम के इतिहास में एक महत्वपूर्ण स्थान रखता है क्योंकि यहीं से शिया-सुन्नी मतभेद बढ़े थे।

सन् ६६१ में मदीना में धर्मनिष्ठ खलीफाओों का पतन हुआ और दमिशक में उमय्यद राजवंश की स्थापना। यह केवल राजवंश और उसके भौगोलिक केन्द्र का परिवर्तन ना था। यह परिवर्तत राजनीतिक और दर्शनशास्त्रगत, एवं धार्मिक दृष्टिकोण तथा सांस्कृतिक रुझान के संबंध में भी परिवर्तन था। इस प्रकार सन् ६६१ शायद इस्लाम की प्रथम शताब्दी का सबसे महत्त्वपूर्ण वर्ष था। इस परिवर्तत और नये कार्य-कलाप के दो नायक थे अली इब्न-अबी-तालिब तथा उमय्यद वंश या उमय्यद खिलाफत का संस्थापक मुआविया इब्न-अबी-सूफयान।

इन्हें भी देखें
---------------

* मुआविया इब्न-अबी-सूफयान - उमय्यद वंश या उमय्यद खिलाफत का संस्थापक
* अब्द अल-मालिक बिन मरवान
* हज्जाज बिन युसुफ़
* उमय्यद ख़िलाफ़त
* अब्बासी ख़िलाफ़त

सन्दर्भ
-------

1. ↑  डॉक्टर किशोरी प्रसाद साहु,रीडर, इतिहास विभाग, रांची विश्व विद्यालय. "अध्याय--६ उमय्यद खिलाफत की स्थापना और मुआविया: अरब साम्राज्य का निर्माता". *पुस्तक: 'इस्लाम - उद्भव और विकास' Islam - The Origin and Development (Hindi,archive),प्रकाशन-१९८७, बिहार हिंदी ग्रंथ अकादमी द्वारा प्रकाशित*: पृष्ठ 222.सीएस1 रखरखाव: एक से अधिक नाम: authors list (link)
**कान के प्रिंट** का विश्लेषण न्यायालयिक विज्ञान में बहुत ही महत्वपूर्ण उपकरण जो की मनुष्य की पहचान करने में अत्यधिक सहायता करता है। कान के प्रिंट विश्वसनीय तरीका है किसी भी इंसान को पहचाने के लिए और यह उंगलियों की छाप की तरह हर एक इंसान में अलग-अलग होते हैं। यह उपकरण मनुष्य की पहचान करने में १९वीं शताब्दी से इस्तेमाल हो रहा है। कान मानव में भ्रूण के समय में ही बन जाता है और उसका आकार और प्रिंट पूरी उम्र एक सामान ही रहते हैं। कान की छाप बहुत से अपराधों में देखने को मिलते है जैसे कि चोरी के अपराध में, सेंध के अपराध में, मारकर भागने के अपराध में आदि। ऐसे अपराधों में कान के प्रिंट मिलते है जो कि दरवाजे पर, किसी खिड़की पर, शीशे पर या फिर किसी दिवार पर पाए जाते हैं। कान के प्रिंट उनके द्वारा निकले फैट और वैक्स द्वारा बनते है जो की हर इंसान में अलग- अलग मात्र में पाए जाते हैं। कान के प्रिंट की जांच कान के आकर में उपस्थित हेलिक्स, एंटीहेलिक्स, एंटीरियर नौच, कान की लोब, एंटीरैगुस, क्रक्स की हेलिक्स की पहचान के द्वारा किया जाता है। कान के प्रिंट विकसित पाउडर की सहायता से लिये जाते है और कुछ रासायनिक एजेंट भी इस्तेमाल किए जाते हैं।

सन्दर्भ
-------


1. ↑  Berbell, Carlos (2005). CSI: casos reales españoles (in Spanish). La Esfera de los Libros. ISBN 9788497343510.
2. ↑  Curiel López de Arcautea, A.M.; Granell Navarro, J. (August 2006). "La huella de oreja como método de identificación" [Ear Print as an Identification Method] (PDF). Acta Otorrinolaringológica Española. 57 (7): 329–332.
पेड़ के तने की वाह्य त्वचा की मृत कोशिकाएं
तरह-तरह के कॉर्क
**काग** (कॉर्क) वृक्षों के तनों में बाह्यत्वचा (epidermis) स्थान पर अवस्थित मृत कोशिकाओं के बने ऊतकों का मोटा स्तर होता है। इनके कारण सामान्यत: हवा और पानी पेड़ के भीतर नहीं जा सकते। प्राय: सभी वृक्षों में काग पाया जाता है, परंतु कुछ वृक्षों के तनों पर काग प्रचुर मात्रा में बनता है, जैसे त्वक्षा-बंजु (काग-ओक, Quercu suber occidentalis) में। इनमें से समय-समय पर यह व्यापार के लिए निकाला जाता है। यह पौधा फ़ोगेसी (Fagaceae) कुल का सदस्य है। त्वक्षा-वंजु के वृक्ष ३० से ४० फुट तक ऊँचे होते हैं। ये दक्षिणी यूरोप तथा अफ्रीका के उत्तरी समुद्री तटों के देशज हैं। १५ से २० वर्षीय वृक्षों से काग निकलने लगता है। जून से अगस्त तक यह कार्य संपन्न होता हे। भूमि से कुछ ऊपर और फिर शाखाओं के कुछ नीचे तने के चारों ओर गड्ढा काट दिया जाता है। इसके बाद काग को इन दोनों कटे भागों के बीच में से लंबी पट्टियों के रूप में निकाल लिया जाता है।

काग पूर्णतया कोशिकाओं से बना रहता है। प्राकृतिक काग के एक घन इंच में लगभग २०,००,००,००० सूक्ष्म, वायु से भरी मृत कोशिकाएँ रहती हैं। काग का आपेक्षिक गुरुत्व केवल लगभग ०.२५ होता है। काग की उत्पलावकता (buogancy), संपीड्यता (compressibility), प्रत्यास्था (elasticity), वायु और पानी की अप्रवेश्यता (imperviousness), उच्च घर्षण-गुणांक (coefficient of friction), न्यून उष्मा-चालकता आदि गुण इसकी विशिष्ट रचना के फलस्वरूप होते हैं।

१९वीं शताब्दी के लगभग अंत तक काग बोतलों के डाटो, प्लवों (floats), उत्प्लवों (buogs), टोपों और जूतों के तल्ले बनाने के काम आता था। इसके पश्चात्‌ इसका उपयोग अनेक अन्य आवश्यक कार्यों में भी होने लगा, जैसे अचालक काग दफ्तियों द्वारा शीत गोदामों के बनाने में तथा मोटरों के गैसकट और खाने पीने की वस्तुओं को पैक करने के लिए।

बाहरी कड़ियाँ
-------------

* Cork Quality Council
* Book review: To cork or not to cork
* New Zealand Screwcap Wine Seal Initiative
* Amorim Cork
* Material Properties Data: Cork
वाराणसी कागज थैले वाला
**कागज के थैले** या ***पेपर बैग*** कागज के निर्मित थैले हैं। इन्हें पर्यावरण की दृष्टि से प्लास्टिक अथवा पॉलिथीन बैग का एक बेहतर विकल्प माना जाता है।

इतिहास
------

1852ई. में एक स्कूली शिक्षक फ्रांसिस वोले ने वृहद संख्या में कागज के थैले के उत्पाद के लिए पहली मशीन का आविष्कार किया। वोले और उनके भाई ने मशीन की रजिस्ट्री(पेटेंट) कराई तथा यूनियन पेपर बैग कंपनी की स्थापना की।

1871ई. में, आविष्कारक मार्गरेट ई. नाइट ने एक मशीन तैयार की जो सपाट-तल वाले कागज के थैले बना सकती थी। 

1883ई. में चार्ल्स स्टिलवेल ने एक ऐसी मशीन की रजिस्ट्री कराई, जो वर्गाकार-तल के कागज के थैले बनाती थी, जिससे उन्हें मोड़ना और संग्रहित करना आसान हो जाता था। बैग की इस शैली को एस.ओ.एस. या "सेल्फ-ओपनिंग सैक" के रूप में जाना जाता है।

1912ई. में सेंट पॉल, मिनेसोटा के एक किराने वाले वाल्टर डेबनर ने कागज के थैले को सुदृढ़ बनाने के लिए डोरी का इस्तेमाल किया, साथ ही उसमें कैरिंग हैंडल भी जोड़ा। इस "डेबनर खरीदारी थैले" में एक बार में 75 पौंड तक का वजन ले जाया जा सकता था। यह थैला इतना लोकप्रिय हुआ कि 1915 तक एक लाख थैले प्रतिवर्ष बिकते थे। बाद में हैंडलसहित कागज थैले डिपार्टमेंट स्टोर के लिए मानक बन गए और प्रायः स्टोर के लोगो या ब्रांड रंगोंसहित मुद्रित होते थे।

1970 के दशक में प्लास्टिक की थैलियों से परिचय मिला।

2015ई. में दुनिया का सबसे बड़ा खरीदारी कागजी थैला ब्रिटेन में बनाया गया जिसे गिनीज वर्ल्ड रिकॉर्ड द्वारा दर्ज किया गया था।

उत्पादन
-------

स्तरीय ब्राउन कागज के थैले क्राफ्ट कागज से बनाए जाते हैं। टोट-शैली के कागज के थैले, जो प्रायः डिपार्टमेंट स्टोर या उपहार बैग के रूप में उपयोग किया जाता है, किसी भी प्रकार के कागज से बनाया जा सकता है।

एकल परत
-------

सीमेंट युक्त वॉल्व थैले
इस प्रकार के थैलों जैसे- कागजी खरीदारी थैले, ब्राउन कागजी थैले, किराना थैले, कागजी ब्रेड थैले तथा अन्य मामूली शुल्क वाले थैले में कागज की परत एकल होती है। उनके विभिन्न प्रकार की बनावट और नमूने उपलब्ध हैं। ऐसे थैले विभिन्न दुकानों और ब्रांडों के नाम सहित मुद्रित होते हैं। कागजी थैले जलरोधक नहीं होते हैं तथा वे कई प्रकार के होते हैं: परतदार, मुड़ा हुआ, सपाट आदि। परतदार थैले पूरी तरह से जलरोधी नहीं होते है किंतु उसकी परत कुछ हद तक बाहरी सुरक्षा करती है।

बहुभीत कागजी थैले
-----------------

पशुभोजन का बहुभीत कागजी थैला
बहुभीत कागजी थैले का उपयोग प्रायः थोक सामग्रियों जैसेकि उर्वरक, पशु चारा, रेत, शुष्क रसायन, आटा और सीमेंट के लिए शिपिंग कंटेनर(पात्र) के रूप में किया जाता है।

संदर्भ
------


1. ↑  "Patent US9355". मूल से 19 मई 2017 को पुरालेखित. अभिगमन तिथि March 6, 2013.
2. ↑  "Charles Stilwell". Ohio History Central. मूल से 4 मई 2019 को पुरालेखित. अभिगमन तिथि 2015-06-10.
3. ↑  "MoMA | Margaret E. Knight and Charles B. Stilwell. Flat-Bottomed Paper Bag. 1870s-1880s". मूल से 7 फ़रवरी 2017 को पुरालेखित. अभिगमन तिथि 23 मई 2020.
4. ↑  "largest shopping bag made from paper". Guinness World Records. मूल से 5 जून 2019 को पुरालेखित. अभिगमन तिथि 22 मई 2020.
5. ↑  "Kenya Bureau of Standards (KEBS) : Paper bags – specification" (PDF). मूल (PDF) से 11 दिसंबर 2019 को पुरालेखित.
एक कीटा की टांगे
**उपांग** (Appendage) किसी प्राणी के शरीर का ऐसा भाग होता है जो शरीर के मुख्य भाग से अलग उगा हुआ हो और शरीर से जुड़ा हुआ हो। आम तौर पर यह शरीर से अलग खिचा हुआ भी प्रतीत हो सकता है। टांगे, भुजाएँ, पूँछ, कीटों के सिरों पर लगे हुए एंटीना, इत्यादि सभी उपांग माने जाते हैं।

**पहचान एवं वर्गीकरण:**

तालाब एवं नदियों में पाया जाने वाला यह जन्तु उदरीय भाग से जुड़ा होता है । इसके सिरोवक्ष पर एक कड़ा आवरण होता है एवं टांगों में जोड़ होते हैं ।

**इसका वर्गीकरण निम्नानुसार है:**

जगत् – जन्तु-जगत् (बहुकोशिकीय, विषमपोषी जन्तु)

संघ – आर्थोपोडा (संधियुक्त टांगे एवं शरीर की त्वचा काइटीनयुक्त)

वर्ग – क्रस्टेशिया (चलन के लिए पाँच जोड़ी टांगे, शरीर सिरोवक्ष एवं उधर में विभक्त)

वंश – पेलीमोन (Palaemon)

**टिप्पणी:**

(1) झिंगे झरनों, तालाबों, नदियों एवं झीलों में रहते हैं । ये रात्रिचर होते हैं अत: दिन में जलाशयों की तलहटी में छिपे रहते हैं ।

(2) ये सर्वाहारी होते हैं । जल में उपलब्ध सूक्ष्म जीव, शैवाल, कीट, सड़ती हुई वस्तुएँ आदि सभी को अपना आहार बनाते हैं ।

(3) शरीर लम्बा, बेलनाकार एवं उदर के वहां मुड़ा होने से कमा के आकार का दिखता है । शरीर पार्श्व बाजुओं से थोड़ा दबा होता है ।

(4) शरीर के दो मुख्य भाग होते हैं- सिरोवक्ष (cephalothorax) एवं उदर । सिरोवक्ष के ऊपर एक कड़ा आवरण केरापेस (carapace) होता है । केरापेस को उठाकर देखने से दोनों ओर 7 जोड़ी क्लोम (gills) दिखते हैं ।

(5) अग्र सिरे पर दो नेत्र, दो शृंगिका (antennae) एवं अन्य उपांग (appendages) होते हैं । शरीर कुल 19 देहखण्डों में विभक्त होता है । प्रत्येक खण्ड में एक जोड़ी संधियुक्त उपांग (jointed appendage) होता है । सिरोवक्ष में तरह एवं उधर-क्षेत्र में छ: खण्ड होते हैं ।

(6) वक्ष-क्षेत्र के पाँच-जोड़ी उपांग चलने के काम आते हैं । उदर-क्षेत्र के उपांग तैरने के उपयोग में लिए जाते हैं ।

(7) नर एवं मादा झिंगों में लैंगिक द्विरूपता होती है अर्थात् नर एवं मादा को कुछ बाहरी लक्षणों से पहचान सकते हैं । नर की दूसरी जोड़ी की टाँग अपेक्षाकृत बड़ी एवं शक्तिशाली होती है । जनन-काल में मादा की टाँगों के बीच अंडों का समूह देखा जा सकता है। मादा झिंगे में तीसरी जोड़ी की टाँगों के आधार पर एक जोड़ी मादा जनन-छिद्र होते हैं । नर झिंगे में पाँचवीं जोड़ी की टाँगों के आधार पर जनन-छिद्र होते

हैं ।

(8) जलाशयों में इनका व्यापारिक स्तर पर पालन भी होता है । मांसाहारी लोगों के लिए यह मुख्य खाद्य-पदार्थ है । यदि आपकी प्रयोगशाला में झिंगा उपलब्ध न हो तो इसी क्रस्टेशिया समूह के अन्य नमूने केकड़े (वंश-कैन्सर (Cancer)) का अध्ययन कर सकते हैं ।

इन्हें भी देखें
---------------

* पूँछ

सन्दर्भ
-------

1. ↑  "The Appendages, Anatomy, and Relationships of Trilobites," Percy Edward Raymond, Connecticut Academy of Arts and Sciences, 1920
इसाबेल्ला रोस्सेलिनी
**इसाबेल्ला फ्योरेला एलेट्रा जियोवंना रोस्सेलिनी** ( जन्म: १८ जून, १९५२) एक इतालवी अभिनेत्री, फिल्म निर्माता, लेखक, और एक मॉडल हैं। वे प्रसिद्ध स्वीडिश अभिनेत्री इंग्रिड बर्गमैन और इतालवी न्यूरेलिस्ट फिल्म निर्देशक रॉबर्टो रोसेलिनी की बेटी और एक लैनकॉम मॉडल के रूप में अपने सफल कार्यकाल के लिए जानी जाती हैं, साथ में *ब्लू वेल्वेट* (१९८६) और *डेथ होम्स हे* (१९९२) जैसी फिल्मों में अपनी भूमिकाओं के लिए उल्लेखनीय मानी जाती हैं। रोस्सेलिनी को "क्राइम ऑफ़ द सेंचुरी" में अपने रोल के लिए *गोल्डन ग्लोब अवार्ड* (१९९६) के लिए नामांकित किया गया था।

प्रारंभिक जीवन
--------------

इसाबेल्ला का जन्म इटली के रोम में हुआ था। उनके ३ भाई-बहिन हैं। १९ वर्ष की आयु में, वह न्यू यॉर्क सिटी चली गईं, जहाँ उन्होंने फिंच कॉलेज में एक अनुवादक और एक आरए टीवी रिपोर्टर के रूप में काम किया। उन्होंने एल एलरा डोमेनीका की एक टीवी सीरीज ("द अदर सन्डे") में भी काम किया, हालाँकि, उन्होंने मार्टिन स्कॉर्सेज़ (१९७९ से १९८२) से अपनी शादी तक न्यूयॉर्क में पूर्णकालिक रूप से रहने का फैसला नहीं किया था।

सन्दर्भ
-------

1. ↑   "Isabella Rossellini". The New York Times. Retrieved 11 February 2014.
2. ↑   "18th June, Isabella Rossellini at 60 – The sixtieth birthday of actor Isabella Rossellini". Magnum Photos. Retrieved 11 February 2014.
**उपासना** परमात्मा की प्राप्ति का साधनविशेष। 'उपासना' का शब्दार्थ है - 'अपने इष्टदेवता की समीप (उप) स्थिति या बैठना (आसन)'। आचार्य शंकर की व्याख्या के अनुसार 'उपास्य वस्तु को शास्त्रोक्त विधि से बुद्धि का विषय बनाकर, उसके समीप पहुँचकर, तैलधारा के सदृश समानवृत्तियों के प्रवाह से दीर्घकाल तक उसमें स्थिर रहने को उपासना कहते हैं' (गीता 12.3 पर शांकर भाष्य)। 

उपासना के लिए व्यक्त तथा अव्यक्त दोनों आधार मान्य हैं, परंतु अव्यक्त की उपासना में अधिकतर क्लेश होता है और इसीलिए गीता (12.5) व्यक्तोपासना को सुलभ, सद्य: फलदायक तथा सुबोध मानती है। जीव वस्तुत: शिव ही है, परंतु अज्ञान के कारण वह इस प्रपंच के पचड़े में पड़कर भटकता फिरता है। अत: ज्ञान के द्वारा अज्ञान की ग्रंथि का उन्मोलन कर स्वशक्ति की अभिव्यक्ति करना ही उपासना का लक्ष्य है जिससे जीव की दु:ख प्रपंच से सद्य: मुक्ति संपन्न होती है (अज्ञान ग्रंथिभिदा स्वशक्त्याभिव्यक्तता मोक्ष: - परमार्थसार, कारिका 60)। साधारणतया दो मार्ग उपदिष्ट हैं - ज्ञानमार्ग तथा भक्तिमार्ग। ज्ञान के द्वारा अज्ञान का नाश कर जब परमतत्व का साक्षात्कार संपन्न होता है, तब उस उपासना को ज्ञानमार्गीय संज्ञा दी जाती है। भक्तिमार्ग में भक्ति ही भगवान्‌ के साक्षात्कार का मुख्य साधन स्वीकृत की जाती है। भक्ति ईश्वर में सर्वश्रेष्ठ अनुरक्ति (सा परानुरक्तिरीश्वरे-शांडिल्यसूत्र) है। सर्वसाधारण के लिए ज्ञानमार्गी कठिन, दुर्गम तथा दुर्बोध होता है (क्षुरस्य धारा निशिता दुरत्यया दुर्ग पथस्तत्‌ कवयो वदन्ति-कठ. 1.3.14)। भागवत (10.14.4) ने ज्ञानमार्गीय अपासना को भूसा कूटने के समान विशेष क्लेशदायक बतलाया है। अधिकारी भेद से दोनों ही मार्ग उपादेय तथा स्वतंत्र रूप से फल देनेवाले हैं।

उपासना में गुरु की बड़ी आवश्यकता है। गुरु के उपदेश के अभाव में साधक अकर्णधार नौका के समान अपने गंतव्य स्थान पर पहुँचने में कथमपि समर्थ नहीं हाता। गुरु 'दीक्षा' के द्वारा शिष्य में अपनी शक्ति का संचार करता है। दीक्षा का वस्तविक अर्थ है उस ज्ञान का दान जिससे जीवन का पशुत्वबंधन कट जाता है और वह पाशों से मुक्त होकर शिवत्व प्राप्त कर लेता है। अभिनवगुप्त के अनुसार दीक्षा का व्युत्पत्तिलभ्य अर्थ है :

दीयते ज्ञानसद्भावः क्षीयते पशुबंधना।
दान-क्षपणासंयुक्ता दीक्षा तेनेह कीर्तिता।।
-- (तंत्रालोक, प्रथम खंड, पृ. 83)

श्रीवैष्णवों की उपासना पाँच प्रकार की मानी गई है-अभिगमन (भगवान के प्रति अभिमुख होना), उपादान (पूजार्थ सामग्री), इज्या (पूजा), स्वाध्याय (आगम ग्रंथों का मनन) तथा योग (अष्टांग योग का अनुष्ठान)।
एदुआर्द निकालायेविच उस्पेन्सकी
रूस के सबसे प्रसिद्ध बच्चों के लेखक, हर रूसी बच्चे के परिचित पात्रों के रचयिता एदुआर्द उस्पेन्सकी का जन्म १९३७ में हुआ। १९६१ में इन्होंने मॉस्को एविएशन इंस्टीट्यूट से एम.एससी. किया और उसके बाद मॉस्को के विमान निर्माण कारखाने में इंजीनियर के पद पर काम करने लगे।

  

१९६० से इनकी हास्यव्यंग्य रचनाओं का प्रकाशन हो रहा है। कविता-संग्रह 'बेतुका हाथी' के बाद 'मगरमच्छ गेना और उसके दोस्त' नामक बाल-उपन्यास लिखा और इसके बाद 'अमर कशेई के तीन दिन' नामक नाटक। इन सभी किताबों ने इतनी धूम मचाई कि इसके बाद उन्होंने दर्जनों बाल पुस्तकों की रचना की, लेकिन नाम इन तीन किताबों का ही सबसे ज़्यादा लिया जाता है।

  

एदुआर्द उस्पेन्सकी ने 'रेडियो आया' नामक रेडियो सीरियल का लेखन किया और 'रे़डियो तकनीक के बारे में एक प्रसिद्ध पुस्तक' भी लिखी। इनके अलावा एदुआर्द उस्पेन्सकी की 'यदि मैं लड़की होता', 'जोकरों का स्कूल', 'कलोब्की जाँच कर रहे हैं', 'प्लास्टिक का कौआ' और अन्य पुस्तकें भी बच्चों में बहुत लोकप्रिय हैं।

  

'मगरमच्छ गेना और उसके दोस्त' नामक बाल उपन्यास का अनुवाद बीसियों विदेशी भाषाओं में हो चुका है। भूतपूर्व सोवियत संघ की तो लगभग हर भाषा में इस किताब का अनुवाद हुआ है। एदुआर्द उस्पेन्सकी के बाल-उपन्यास 'जादुई नदी की धारा में', 'गारंटीशुदा मानव', 'प्रोफेसर चाइनिकफ का लेक्चर', 'चिबुराश्का जनता के बीच', 'फ्योदर अंकल की चाची', 'फ्योदर अंकल की प्रिय बच्ची' और अन्य बहुत-सी पुस्तकें रूस और विदेशों में लगातार प्रकाशित होती रहती हैं। 

  

एदुआर्द उस्पेन्सकी ने रूस के इतिहास में अशांतिकाल के नाम से जाने वाले काल के बारे में एक ऐतिहासिक बाल-उपन्यास भी लिखा है, जिसका नाम है - 'छद्मवेशी दूसरा दमीत्रि ही सच्चा है।' एदुआर्द उस्पेन्सकी द्वारा लिखी गई पटकथाओं पर बहुत-सी कार्टून-फिल्में भी बनाई जा चुकी हैं। एदुआर्द उस्पेन्सकी सर्वश्रेष्ठ बाल पुस्तक राष्ट्रीय प्रतियोगिता के विजेता रह चुके हैं।

  


| * दे
* वा
* सं
रूसी लेखक |
| --- |
| अलेक्सान्द्र अब्रामोविच कबकोव •  अर्तूर अलेक्सान्द्रोविच गिवारगीज़ोव •  अलेक्सान्द्र निकोलायेविच अर्ख़ान्गेल्स्की •  अलेक्सेय निकोलायेविच वरलामोव •  अलेक्सान्द्र निकोलायेविच सिंकेविच •  अलेक्सान्द्र पूश्किन •   अलेक्सान्द्र विक्तोरोविच इल्यिचेव्स्की •  अलेक्सान्द्र सोल्शेनीत्सिन •  इवान तुर्गेन्येव •  इवान बूनिन •  एदुआर्द निकोलायेविच उस्पेंस्की •  येव्गेनी निकोलायेविच प्रिलेपिन •  तत्याना वितालियेव्ना उस्तीनोवा •  फ़्योद्र दोस्तोयेव्स्की •  बोरीस पस्तेर्नाक •  मक्सीम अल्बेर्तोविच अमेलिन •  मिख़ईल इयोसिफ़ोविच वेलेर •  यूरी मिख़ाय्लोविच पलिकोव •  रवील रईसोविच बुख़रायेव •  लेव तालस्तोय •  लीदिया निकोलायेव्ना गेओर्गीयेवा •  व्लदीमिर नाबोकोव •  व्यचेस्लाव ग्लेबोविच कुप्रियानोव •  सर्गेय इवानोविच चुप्रीनिन •  सेर्गेय वसील्येविच लुक्यनेंको • मैक्सिम गोर्की |
इसरार अहमद

**इसरार अहमद** (उर्दू: ڈاکٹر اسرار احمد‎; 26 अप्रैल 1932 - 14 अप्रैल 2010; एमए, एमबीबीएस) एक पाकिस्तानी इस्लामी धर्मशास्त्री, दार्शनिक और इस्लामिक विद्वान थे, जिनका विशेष रूप से दक्षिण एशिया के साथ-साथ पूर्वी, पश्चिमी यूरोप और उत्तरी अमेरिका दक्षिण एशियाई मुसलमानों द्वारा मध्य में पालन किया गया था।

वह तन्ज़ीम-ए-इस्लामी के संस्थापक थे, जो जमात-ए-इस्लामी का वंशज थे। अहमद ने इस्लाम और धर्म के विभिन्न पहलुओं पर 60 किताबें लिखी और प्रकाशित कीं, जिनमें से नौ का अंग्रेजी में अनुवाद किया गया।

प्रारंभिक जीवन और शिक्षा
------------------------

इसरार अहमद साहब का जन्म 26 अप्रैल 1932 को ब्रिटिश भारत साम्राज्य के पूर्वी पंजाब के एक प्रांत हिसार में हुआ था। उनके पिता ब्रिटिश सरकार में एक सिविल सेवक थे जिन्होंने अपने परिवार को हिसार से मोंटगोमरी, अब पाकिस्तान के पंजाब प्रांत के साहिवाल में स्थानांतरित कर दिया।

एक स्थानीय हाई स्कूल से स्नातक होने के बाद, अहमद 1950 में किंग एडवर्ड मेडिकल यूनिवर्सिटी में भाग लेने के लिए लाहौर चले गए। उन्होंने 1954 में किंग एडवर्ड मेडिकल यूनिवर्सिटी से एमबीबीएस की डिग्री प्राप्त की और चिकित्सा का अभ्यास शुरू किया। इसके अलावा, उन्होंने 1965 में कराची विश्वविद्यालय से इस्लामिक स्टडीज में मास्टर्स किया।

अहमद ने स्वतंत्रता आंदोलन में मुस्लिम छात्र संघ के लिए संक्षेप में काम किया और 1947 में पाकिस्तान के निर्माण के बाद, इस्लामी जमीयत-ए-तलबा के लिए और फिर 1950 में अबुल अला मौदूदी के नेतृत्व में जमात-ए-इस्लामी में शामिल हुए, लेकिन छोड़ दिया पार्टी जब 1957 में चुनावी राजनीति में भाग लेने के लिए चुना गया। अहमद ने अप्रैल 1957 में जमात-ए-इस्लामी से इस्तीफा दे दिया, क्योंकि राष्ट्रीय राजनीति में शामिल होने के कारण, उनका मानना ​​था कि जमात द्वारा अपनाई गई क्रांतिकारी कार्यप्रणाली के साथ अपूरणीय था। इस्लाम और दर्शन में उनकी रुचि आगे बढ़ी और बाद में वे 1960 के दशक में सिंध प्रांत के कराची चले गए। जहाँ उन्होंने कराची विश्वविद्यालय में दाखिला लिया।

सन्दर्भ
-------

1. 1 2  
Our Staff Reporter (15 एप्रिल 2010). "Prominent scholar Dr Israr Ahmed dies (obituary and profile)". *Dawn (newspaper)*. मूल से 29 अक्टूबर 2013 को पुरालेखित. अभिगमन तिथि 13 दिसंबर 2018.
2. ↑
3. ↑  "The Founder:Dr. Israr Ahmad". Tanzeem.org. मूल से 20 मार्च 2016 को पुरालेखित. अभिगमन तिथि 14 दिसंबर 2018.
4. ↑
5. ↑  
Peace TV. "Dr. Israr Ahmad". Peace TV website. मूल से 18 जनवरी 2013 को पुरालेखित. अभिगमन तिथि 14 दिसंबर 2018.
एटा सॅन्टौरी नरतुरंग (सॅन्टौरस) तारामंडल में 'η' के चिह्न द्वारा नामांकित तारा है
**एटा सॅन्टौरी**, जिसका बायर नाम भी यही (η Centauri या η Cen) है, नरतुरंग तारामंडल का एक तारा है और पृथ्वी से दिखने वाले तारों में से ७७वाँ सब से रोशन तारा है। यह हमसे लगभग ३१० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) +२.३३ है।

अन्य भाषाओं में
---------------

अंग्रेज़ी में एटा सॅन्टौरी को कभी-कभी "मार्फ़ीकॅन्ट" (Marfikent) का पारम्परिक नाम दिया गया है।

तारे का ब्यौरा
--------------

एटा सॅन्टौरी एक B1.5 Vne श्रेणी का मुख्य अनुक्रम तारा है। यह एक परिवर्ती तारा है जिसकी चमक ऊपर-नीचे बदलती रहती है। इसका द्रव्यमान (मास) हमारे सूरज के द्रव्यमान का ८.५ से १०.५ गुने के बीच है और इसका व्यास (डायामीटर) सूरज के व्यास का ५ से ६ गुना है। इसकी सतह पर तापमान २०,००० कैल्विन है और इसकी निहित चमक (निरपेक्ष कान्तिमान) सूरज से ६,००० गुना है। इसकी आयु २ करोड़ वर्ष अनुमानित की गई है। यह तारा आकार की लगभग उस सीमा पर खड़ा है जहाँ यह या तो बूढ़ा होकर महानोवा (सुपरनोवा) धमाके में ध्वस्त हो जाएगा या फिर अपना इंधन ख़त्म होने पर एक सफ़ेद बौना बनकर रह जाएगा।

एटा सॅन्टौरी की एक सिफ़्त यह है कि यह अपने अक्ष (ऐक्सिस) पर बहुत तेज़ी से घूर्णन कर रहा है जिस से शायद यह थोड़ा पिचका हुआ है और इसके मध्य भाग से बहुत सा द्रव्य उड़कर इस तारे के इर्द-गिर्द एक चक्र बनाए हुए है। इसी चक्र की वजह से इसकी चमक कम-ज़्यादा होती रहती है। ऐसे तारों को "गामा कैसिओपिये परिवर्ती तारा" कहा जाता है। एटा सॅन्टौरी एक ही दिन में एक पूरा घुमाव पूरा कर लेता है, जबकि तुलना के लिए इस से छोटे अकार वाले हमारे सूरज को एक घूर्णन पूरा करने में २० से ज़्यादा दिन लगते हैं।

इन्हें भी देखें
---------------

* मुख्य अनुक्रम
* परिवर्ती तारा
* नरतुरंग तारामंडल
* सबसे रोशन तारों की सूची

सन्दर्भ
-------

1. ↑  Fred Schaaf. "The brightest stars: discovering the universe through the sky's most brilliant stars". John Wiley and Sons, 2008. आई॰ऍस॰बी॰ऍन॰ 9780471704102. मूल से 14 अप्रैल 2016 को पुरालेखित. अभिगमन तिथि 23 अक्तूबर 2011.
1989 में जर्मनी का आन्दोलन
**आंदोलन** संगठित सत्ता तंत्र या व्यवस्था द्वारा शोषण और अन्याय किए जाने के बोध से उसके खिलाफ पैदा हुआ संगठित और सुनियोजित अथवा स्वतःस्फूर्त सामूहिक संघर्ष है। इसका उद्देश्य सत्ता या व्यवस्था में सुधार या परिवर्तन होता है। यह राजनीतिक सुधारों या परिवर्तन की आकांक्षा के अलावा सामाजिक, धार्मिक, पर्यावरणीय या सांस्कृतिक लक्ष्यों की प्राप्ति के लिए भी चलाया जाता है। उदाहरणस्वरूप चिपको आंदोलन पेड़ों की रक्षा के लिए चलाया गया आंदोलन है।

आंदोलन और संघर्ष
----------------

आंदोलन एक सामूहिक संघर्ष है। किंतु "संघर्ष और आंदोलन एक ही चीज़ नहीं है। संघर्ष रोजमर्रा की जिंदगी का अभिन्न हिस्सा है। वर्गों में बँटे और शोषण पर टिके समाज में व्यक्ति हर रोज अनगिनत रूपों में संघर्ष करते हैं। यह संघर्ष व्यक्ति के सामूहिक या वर्ग संघर्ष का हिस्सा भी होता है। लेकिन, इन सबको आदोलन नहीं कहा जा सकता। आंदोलन, चाहे वह संगठित हो या स्वतःस्फूर्त, संघर्ष के विकास की एक अवस्था है जहाँ संघर्ष का स्वरूप आम हो जाता है; संघर्ष व्यक्तिगत नहीं रह जाता, सामूहिक हो जाता है।

प्रमुख भारतीय आंदोलन
--------------------

### सविनय अवज्ञा आन्दोलन

* **दूसरे नाम**: नमक आंदोलन, दांडी मार्च
* **समय**: 12 मार्च 1930
* **मुख्य नेता**: मोहनदास करमचंद गाँधी

### भारत छोड़ो आन्दोलन

* **शुरुआत**: अगस्त १९४२
* **मुख्य नेता**: मोहनदास करमचंद गांधी
* **वजह**: तुरंत आज़ादी
* **निष्कर्ष**: विफल, १९४२ में आंदोलन का दमन

### बारडोली सत्याग्रह

* **समय**: १९२८
* **मुख्य नेता**: सरदार वल्लभभाई पटेल
* **मुद्दा**: नील की खेती और कर
* **निष्कर्ष**: सफल

### असहयोग आन्दोलन

* **समय अन्तराल**:सितम्बर १९२० से फ़रवरी १९२२ तक चला
* **मुख्य मुद्दे**: रोलट एक्ट, जलियावाला बाग काण्ड
* **समाप्ति की वजह**: चौरी-चौरा काण्ड

संदर्भ सूची
-----------

1. ↑  डॉ॰ वीर भारत तलवार- "किसान राष्ट्रीय आंदोलन और प्रेमचंद १९१८-१९२२ : प्रेमाश्रम और अवध के किसान आंदोलन का विशेष अध्ययन", वाणी प्रकाशन: नई दिल्ली, द्वितीय संस्करण २०१०, आइएसबीएन- ९७८-८१-८१४३-८६७-६, पृ ९३

बाहरी कड़ियाँ
-------------
**क्लब एटलेटिको दे मैड्रिड, S.A.D.** (स्पानी उच्चारण: [ˈkluβ aðˈletiko ðe maˈðɾið]), सामान्यतः **एटलेटिको दे मैड्रिड**, या **एटलेटिको** के रूप में जाना, ला लिगा में खेलते हैं जो मैड्रिड में स्थित एक स्पैनीश फुटबॉल क्लब है। एटलेटिको 1996 में एक डबल सहित नौ अवसरों और दस पर कोपा डेल रे, पर ला लिगा जीत लिया है, यूरोप में, वे 1962 में यूरोपीय कप विनर्स कप जीता 1974 में यूरोपीय कप उपविजेता रहे थे, 1975 में इंटरकांटिनेंटल कप जीता, 2010 में और 2012 में यूरोपा लीग जीता और 2010 और 2012 में UEFA सुपर कप जीता। 

वे वांडा मेट्रोपोलिटानो में अपने घर के खेल खेलते हैं, जो वर्तमान में 68,900 दर्शकों को बैठने कि सूविधा देती है।

एटलेटिको मैड्रिड के प्रशंसकों के ऐतिहासिक गणराज्य का बचाव किया है और स्पेन के अंदर क्लब से जुड़ा हुआ है। अपने इतिहास के दौरान, क्लब पुराने जमाने गद्दे के रूप में एक ही रंग की जा रही अपनी पहली टीम धारियों के कारण लोस चोल्छोनेरोस् ("गद्दे निर्माताओं"), सहित उपनाम की एक संख्या से ज्ञात किया गया है। क्लब रियल मैड्रिड के साथ ऐतिहासिक प्रतिद्वंद्विता है।

|  |
| --- |
|  |

सन्दर्भ
-------

1. ↑  ":: Tienda Club Atlético de Madrid::" (स्पेनी में). Atlético Madrid. मूल से 13 दिसंबर 2010 को पुरालेखित. अभिगमन तिथि 20 नवम्बर 2010.
2. ↑  "1973/74: Müller ends Bayern wait". UEFA. मूल से 11 अक्तूबर 2010 को पुरालेखित. अभिगमन तिथि 7 नवम्बर 2010.
3. ↑  "New format provides fresh impetus on". UEFA. मूल से 25 अक्तूबर 2010 को पुरालेखित. अभिगमन तिथि 20 नवम्बर 2010.
4. ↑  "Real Madrid vs Atlético Madrid Derby: Great Local Football Derbies". Eurorivals. मूल से 23 जुलाई 2011 को पुरालेखित. अभिगमन तिथि 20 नवम्बर 2010.

बाहरी कड़ियाँ
-------------

* आधिकारिक वेबसाइट
विश्वविद्यालय या कॉलेज के संयुक्त राज्य अमेरिका के भीतर  *'एथलेटिक उपनाम' ', या समकक्ष रूप से'*  एथलेटिक मॉनिकर *, उस संस्था द्वारा आधिकारिक तौर पर अपनाया गया नाम है कम से कम इसके सदस्यों के लिए  एथलेटिक टीम एस। आमतौर पर स्कूली आत्मा को संलग्न करने के मामले के रूप में, संस्था या तो आधिकारिक तौर पर या अनौपचारिक रूप से संस्थान की एथलेटिक टीमों के उपनाम का भी उपयोग करती है, उपनाम संस्था से जुड़े लोगों को संदर्भित करने के लिए, विशेष रूप से इसके वर्तमान छात्र, लेकिन अक्सर इसके पूर्व छात्र, इसके [संकाय (विश्वविद्यालय) | संकाय], और इसके  प्रशासन भी। विश्वविद्यालय और कॉलेज तृतीयक उच्च-शिक्षा स्तर पर यह प्रथा इतनी लोकप्रिय साबित हुई है कि यह संयुक्त राज्य अमेरिका में उच्च माध्यमिक शिक्षा स्तर तक और हाल के वर्षों में प्राथमिक शिक्षा स्तर तक भी विस्तारित हुई।*

विषय-वस्तु
----------

संयुक्त राज्य में, स्कूल के एथलेटिक उपनाम को चुनने के लिए समय के साथ कई पुनरावर्ती थीम दिखाई दिए। लगभग सभी मामलों में, संस्थान एक एथलेटिक उपनाम को ध्यान में रखते हुए एक सकारात्मक लक्ष्य के साथ चुनता है, जहां वह लक्ष्य संस्था के चरित्र को दर्शाता है - या तो पहले से स्थापित विशेषता या उसके बाद एक लक्ष्य के रूप में प्रदर्शित होने वाली विशेषता।

### सार अवधारणा

अक्सर अपने एथलेटिक मॉनीकर के रूप में एक अमूर्त अवधारणा का चयन करके, संस्थान अपने छात्र-एथलीटों को सफलता प्राप्त करने के लिए प्रेरित करना चाहता है और सफलता प्राप्त करने के लिए क्षेत्र में अमूर्त अवधारणा का प्रतिनिधित्व करता है। उदाहरण: कॉर्नेल बिग रेड,स्टैनफोर्ड कार्डिनल,यूआईसी फ्लेम्स,टुलने ग्रीन वेव

### पशु

अक्सर एक जानवर का चयन करके, स्कूल संस्थान की टीमों के लिए एथलेटिक प्रतियोगिताओं को खोने के डर पर जोर देना चाहता है, जैसे कि विशेष रूप से भयंकर या चोरी के जानवर के माध्यम से। जब स्कूल किसी जानवर को अपने एथलेटिक उपनाम के रूप में चुनता है, आमतौर पर बहुवचन में या उस जानवर के एक समूह के लिए एक सामूहिक संज्ञा के रूप में, तो आम तौर पर, स्कूल में वह जानवर (एकवचन में) उसके शुभंकर के रूप में होता है।
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

**एक कहानी यह भी**  पुस्तक में लेखिका मन्नू भंडारी ने अपने लेखकीय जीवन की कहानी उतार दी है। यह उनकी आत्मकथा तो नहीं है, लेकिन इसमें उनके भावात्मक और सांसारिक जीवन के उन पहलुओं पर भरपूर प्रकाश पड़ता है जो उनकी रचना-यात्रा में निर्णायक रहे। एक ख्यातनामा लेखक की जीवन-संगिनी होने का रोमांच और एक जिद्दी पति की पत्नी होने की बाधाएँ, एक तरफ अपनी लेखकीय जरूरतें (महत्त्वाकांक्षाएँ नहीं) और दूसरी तरफ एक घर को सँभालने का बोझिल दायित्व, एक मधुर आम आदमी की तरह जीवन की चाह और महान उपल्ब्धियों के लिए ललकता, आसपास का साहित्यिक वातावरण—ऐसा कई-कई विरोधाभासों के बीच से मन्नूजी लगातार गुजरती रहीं, लेकिन उन्होंने अपनी जिजीविषा, अपनी सादगी, आदमीयत और रचना-संकल्प को नहीं टूटने दिया। आज भी जब वे उतनी मात्रा में नहीं लिख रही हैं, ये चीजें उनके साथ हैं, उनकी सम्पत्ति हैं। यह आत्मस्मरण मन्नूजी की जीवन-स्थितियों के साथ-साथ उनके दौर की कई साहित्यिक-सामाजिक और राजनीतिक परिस्थितियों पर भी रोशनी डालता है और नई कहानी दौर की रचनात्मक बेकली और तत्कालीन लेखकों की ऊँचाइयों-नीचाइयों से भी परिचित करता है। साथ ही उन परिवेशगत स्थितियों को भी पाठक के सामने रखता है जिन्होंने उनकी संवेदना को झकझोरा।

मन्नू जी की यह कहानी, उनकी लेखकीय यात्रा के कोई छोटे मोटे उतार चढ़ावों की ही कहानी नहीं है, अपितु जीवन के उन बेरहम झंझावातों और भूकम्पों की कहानी भी है, जिनका एक झोंका, एक झटका ही व्यक्ति को तहस नहस कर देने के लिए काफ़ी होता है। मन्नू जी उन्हें भी झेल गईं। कुछ तड़की, कुछ भड़की -फिर सहज और शान्त बन गईं। आज उन्हीं संघर्षों के बल पर वे उस तटस्थ स्थिति में पहुँच गई हैं, जहाँ उन्हें न दुख सताता है, न सुख ! एक शाश्वत सात्विक भाव में बनीं रहती हैं और शायद इसी कारण वे फिर से लेखन के क्षेत्र में सक्रिय हो गई हैं।

विशेषताएँ
---------

इसमें मन्नू भंडारी ने अपनी विभिन्न रचनाओं के स्रोतों का उल्लेख किया है। सन् १९६२ के चीनी आक्रमण की झलक भी इसमें दिखाई देती है।

इन्हें भी देखें
---------------

मन्नू भंडारी

सन्दर्भ
-------

1. ↑  "एक कहानी यह भी". भारतीय साहित्य संग्रह. मूल (पी.एच.पी) से 21 जनवरी 2010 को पुरालेखित. अभिगमन तिथि ३१ जनवरी २००९. `|access-date=` में तिथि प्राचल का मान जाँचें (मदद)
2. ↑  "एक कहानी यह भी समीक्षात्मक अभिव्यक्ति". साहित्य कुंज. मूल (एच.टी.एम) से 22 मई 2008 को पुरालेखित. अभिगमन तिथि ३१ जनवरी २००९. `|access-date=` में तिथि प्राचल का मान जाँचें (मदद)
3. ↑  मन्नू, भंडारी (२०१६). *एक कहानी यह भी*. नई दिल्ली: राधाकृष्ण पेपरबैक्स. पृ॰ ७०. आई॰ऍस॰बी॰ऍन॰ 978-81-8361-239-5.
**आंध्र प्रदेश सरकार**, **GOAP**, या, **आंध्र सरकार** के रूप में संक्षिप्त, भारतीय राज्य आंध्र प्रदेश के लिए उप-सरकार है। यह एक निर्वाचित सरकार है जिसमें 175 विधायक आंध्र प्रदेश की विधान सभा के लिए 5 साल की अवधि के लिए चुने गए हैं। आंध्र प्रदेश सरकार एक लोकतांत्रिक रूप से निर्वाचित निकाय है जो भारत के आंध्र प्रदेश राज्य को नियंत्रित करती है। राज्य सरकार का नेतृत्व आंध्र प्रदेश के राज्यपाल द्वारा राज्य के नाममात्र के प्रमुख के रूप में किया जाता है, जिसमें लोकतांत्रिक रूप से निर्वाचित मुख्यमंत्री कार्यपालिका के वास्तविक प्रमुख होते हैं। पांच साल के लिए नियुक्त राज्यपाल मुख्यमंत्री और उनकी मंत्रिपरिषद की नियुक्ति करता है। भले ही राज्यपाल राज्य का औपचारिक प्रमुख बना रहता है, सरकार के दिन-प्रतिदिन के संचालन का ध्यान मुख्यमंत्री और उनकी मंत्रिपरिषद द्वारा किया जाता है, जिसमें विधायी शक्तियों का एक बड़ा हिस्सा निहित होता है।

शासन
----

### कार्यकारिणी

आंध्र प्रदेश सरकार संवैधानिक प्रमुख के रूप में राज्यपाल के साथ एक लोकतांत्रिक रूप से निर्वाचित निकाय है। राज्यपाल जो पांच साल की अवधि के लिए नियुक्त किया जाता है, मुख्यमंत्री और उनकी मंत्रिपरिषद की नियुक्ति करता है। भले ही राज्यपाल राज्य का औपचारिक प्रमुख बना रहता है, सरकार के दिन-प्रतिदिन के संचालन का ध्यान मुख्यमंत्री और उनकी मंत्रिपरिषद द्वारा किया जाता है, जिसमें विधायी शक्तियाँ निहित होती हैं।

एपी सरकारी कर्मचारी | लाखों |  % | कर्मचारी का प्रकार |
| --- | --- | --- |
| 6.06 | 46.65% | राज्य सरकार |
| 3.39 | 26.07% | राज्य निकाय |
| 2.53 | 19.49% | राज्य सार्वजनिक क्षेत्र की इकाइयां |

### विधान मंडल

आंध्र प्रदेश विधानमंडल वर्तमान में द्विसदनीय है जिसमें शामिल हैं:

* विधान सभा : 175 सदस्य (विधायक)
* विधान परिषद : 56 सदस्य (एमएलसी)

### न्यायतंत्र

हैदराबाद में न्यायिक उच्च न्यायालय 2019 तक राज्य स्तर पर अपील की सर्वोच्च अदालत थी। 1 जनवरी 2019 को अमरावती में आंध्र प्रदेश उच्च न्यायालय के उद्घाटन के बाद, यह आंध्र प्रदेश राज्य के लिए उच्च न्यायालय बन गया। इसके प्रत्येक जिले में अधीनस्थ दीवानी और फौजदारी न्यायालय हैं।  आंध्र प्रदेश के उच्च न्यायालय के निर्णयों के खिलाफ भारत के सर्वोच्च न्यायालय में अपील की जा सकती है।

यह सभी देखें
------------

* आंध्र प्रदेश के मुख्यमंत्रियों की सूची
* आंध्र प्रदेश की राजनीति

संदर्भ
------

1. ↑  "Adityanath Das to be next Chief Secretary of Andhra Pradesh". *@businessline*. 23 December 2020. अभिगमन तिथि 9 January 2021.
2. ↑  Employee Census 2006[*मृत कड़ियाँ*].
3. ↑  Judicial Directory.
**एमएस नारायण** (16 अप्रैल 1947–23 जनवरी 2015) एक भारतीय अभिनेता और हास्य अभिनेता थे जिन्होंने तेलुगु सिनेमा में काम किया था।  23 जनवरी 2015 को हैदराबाद, भारत में अंग विफलता के कारण उनका निधन हो गया।

आजीविका
-------

नारायण के खाते में 750 से अधिक फिल्में हैं। एक अभिनेता के रूप में उनकी पहली फिल्म *पेदारायुडु* है जो 1995 में रिलीज़ हुई थी। नारायण ने शुरुआत में एक व्याख्याता के रूप में काम करते हुए थिएटर में काम किया और एक अभिनेता के रूप में पेश होने से पहले एक लेखक के रूप में फिल्म उद्योग में प्रवेश किया।[]

नारायण ने सर्वश्रेष्ठ पुरुष हास्य अभिनेता के रूप में आंध्र प्रदेश सरकार द्वारा प्रस्तुत पांच नंदी पुरस्कार जीते । उन्होंने अपने बेटे विक्रम अभिनीत फिल्म *कोडुकु* में एक निर्देशक के रूप में अपनी शुरुआत की। उनके द्वारा निर्देशित एक और फिल्म *भजनत्रिलु* थी। उन्होंने आठ फिल्मों के संवाद लिखे।[]

### गिनीज रिकॉर्ड

नारायण टॉलीवुड में अपनी हास्य भूमिकाओं के लिए बहुत लोकप्रिय हुए। दिलीप कुमार और प्रियल गोर स्टारर फिल्म साहेबा सुब्रमण्यम के प्रमोशन के दौरान उन्होंने दावा किया कि उन्होंने अपने करियर की शुरुआत 1997 में 46 साल की उम्र में की थी। तब से, उन्होंने केवल 17 वर्षों की छोटी अवधि में 700 से अधिक फिल्मों में अभिनय किया है। उनके दोस्तों ने गिनीज रिकॉर्ड्स अकादमी से उन्हें पहचानने की अपील की।

फिल्मोग्राफी
------------

पुरस्कार एवं नामांकन
--------------------

नंदी पुरस्कार
* सर्वश्रेष्ठ पुरुष कॉमेडियन - *माँ नन्नकी पेल्ली* (1997)
* सर्वश्रेष्ठ पुरुष हास्य अभिनेता - *रामसक्कानोडु* (1999)
* सर्वश्रेष्ठ पुरुष हास्य अभिनेता - *सरदुकुपोदम रंडी* (2000)
* सर्वश्रेष्ठ पुरुष हास्य अभिनेता - *शिवमणि* (2003)
* सर्वश्रेष्ठ पुरुष कॉमेडियन - *डुकुडु* (2011)

फिल्मफेयर अवार्ड्स साउथ
* सर्वश्रेष्ठ सहायक अभिनेता - तेलुगु - *डुकुडु* (2011)

CinemaA अवार्ड्स
* सर्वश्रेष्ठ अभिनेता (जूरी) - *डुकुडु* (2011)

संदर्भ
------

1. ↑  "Telugu actor MS Narayana died". मूल से 26 January 2015 को पुरालेखित. अभिगमन तिथि 23 January 2015.
2. ↑  Krishnamoorthy, Suresh. "Telugu comedian M.S. Narayana passes away". *The Hindu*. मूल से 1 December 2016 को पुरालेखित. अभिगमन तिथि 25 January 2015.
3. ↑  "M. S. Narayana Death, Age, Wife, Family & Biography". *itspopular*. 18 April 2021. मूल से 18 जनवरी 2022 को पुरालेखित. अभिगमन तिथि 30 दिसंबर 2022.

बाहरी कड़ियाँ
-------------

* इंटरनेट मूवी डेटाबेस पर एमएस नारायण
तिब्बत-शिंजियांग राजमार्ग से पश्चिमी कुनलुन पर्वतों में काराकाश नदी का नज़ारा
चिंग हई प्रांत में दूर से कुनलुन पर्वतों का दृश्य
**कुनलुन पर्वत शृंखला** (चीनी: 昆仑山, कुनलुन शान; मंगोलियाई: Хөндлөн Уулс, ख़ोन्दलोन ऊल्स) मध्य एशिया में स्थित एक पर्वत शृंखला है। ३,००० किलोमीटर से अधिक चलने वाली यह शृंखला एशिया की सब से लम्बी पर्वतमालाओं में से एक गिनी जाती है। कुनलुन पर्वत तिब्बत के पठार के उत्तर में स्थित हैं और उसके और तारिम द्रोणी के बीच एक दीवार बनकर खड़े हैं। पूर्व में यह उत्तर चीन के मैदानों में वेई नदी के दक्षिण-पूर्व में जाकर ख़त्म हो जाते हैं। कुनलुन पर्वत भारत के अक्साई चिन इलाक़े को भी तारिम द्रोणी से अलग करते हैं, हालांकि वर्तमान में अक्साई चिन क्षेत्र चीन के क़ब्ज़े में है। इस पर्वतमाला में कुछ ज्वालामुखी भी स्थित हैं।

भूगोल
-----

कुनलुन पर्वत ताजिकिस्तान की पामीर पर्वतमाला से शुरू होकर पूर्व को चलते हैं, जहाँ यह चीन द्वारा नियंत्रित तिब्बत और शिञियांग के क्षेत्रों की सीमा के साथ-साथ चलकर पूर्व में चिंग हई प्रांत में अंत होते हैं। यह तारिम द्रोणी, टकलामकान रेगिस्तान और गोबी रेगिस्तान की दक्षिणी सीमा भी बनाते हैं। कुनलुन पहाड़ों से कुछ महत्वपूर्ण नदियाँ शुरू होती हैं, जैसे कि काराकाश नदी और युरुंगकाश नदी, जो ख़ोतान के मरुद्यान (ओएसिस) से होकर टकलामकान रेगिस्तान की रेतों में ग़ायब हो जाती हैं।

कुनलुन शृंखला की सब से ऊँची चोटी ७,१६७ मीटर ऊँचा कुनलुन देवी (Kunlun Goddess, कुनलुन गॉडेस) पर्वत है। पश्चिम की ओर दो इससे भी ऊँचे पहाड़ हैं - कोन्गुर ताग़ (७,६४९ मीटर) और मुज़ताग़ अता (७,५४६ मीटर) - हालांकि बहुत से भूवैज्ञानिक इन्हें कुनलुन की बजाए पामीर पर्वतों का हिस्सा मानते हैं।

कुनलुन पर्वतों से बहुत ही कम सड़कें निकलती हैं - एक तो  राजमार्ग २१९ है जो शिञियांग के येचेंग शहर से तिब्बत के ल्हात्से शहर तक जाता है। उस से पूर्व में राजमार्ग १०९ है जो तिब्बत की राजधानी ल्हासा से चिंग हई प्रांत के गोलमुद शहर तक जाता है।

इन्हें भी देखें
---------------

* तारिम द्रोणी
* तिब्बत का पठार
* अक्साई चिन
* शिञियांग

सन्दर्भ
-------

1. ↑  Huadong Guo. "Radar remote sensing applications in China". CRC Press, 2001. आई॰ऍस॰बी॰ऍन॰ 9780415256766. *... A group of volcanoes northeast of Aksayqin Lake in the western Kunlun Mountains have been identified on SIR-C/X-SAR imagery acquired on April 17, 1994. The volcanoes are at an elevation over 5300m ...*
**किशोर कुमार जी** (जन्म 14 अगस्त 1974), एक भारतीय अभिनेता हैं जो मुख्य रूप से कन्नड़, तमिल , मलयालम और तेलुगु फिल्मों में दिखाई देते हैं। उन्होंने 2013 में कन्नड़ फिल्म *अट्टाहासा* में वीरप्पन के चरित्र को चित्रित करने के लिए लोकप्रियता हासिल की। उन्हें हाल ही में *द फैमिली मैन* (भारतीय टीवी श्रृंखला), *पोन्नियिन सेलवन: आई* और *कंतारा* (फिल्म) में उनके प्रदर्शन के लिए अखिल भारतीय पहचान मिली।

प्रारंभिक जीवन
--------------

किशोर का जन्म 14 अगस्त 1974 को भारत के कर्नाटक राज्य के दक्षिणी भाग के एक शहर चन्नापटना में हुआ था। उनके पिता एक प्रोफेसर और माँ एक गृहिणी थीं। किशोर ने अपनी स्कूली शिक्षा का एक बड़ा हिस्सा कर्नाटक के कुनिगल में और कॉलेज की शिक्षा नेशनल कॉलेज, बैंगलोर में पूरी की। उन्होंने यही से कन्नड़ में तेरेगालु और सम्राट अशोक जैसे नाटकों के साथ रंगमंच की शुरुआत की। इसके बाद उन्होंने बंगलौर विश्वविद्यालय से कन्नड़ साहित्य में स्नातकोत्तर की उपाधि प्राप्त की। उन्होंने बैंगलोर के एक कॉलेज में अध्यापन शुरू किया, जहां उन्होंने दो साल तक काम किया और फिर नेशनल इंस्टीट्यूट ऑफ फैशन टेक्नोलॉजी (निफ्ट) के प्रोफेसर विद्यासागर के सहायक के रूप में काम किया। उनके चाचा सांस्कृतिक आलोचक डीआर नागराज थे। उन्होंने अपने कॉलेज की प्रेमिका विशालाक्षी से शादी की। इस दौरान उन्होंने डेक्कन हेराल्ड और प्रजावाणी समाचार पत्रों के लिए एक सेल्समैन के रूप में काम किया था।

अभिनय करियर
-----------

किशोर ने 2004 में कन्नड़ फिल्म *कांटी* में ब्यादरा बीरा के रूप में अभिनय करते हुए अपनी फिल्म की शुरुआत की। उन्हें शुरुआत में फिल्म के लिए परिधान डिजाइन करने के लिए पहचाने जाने के बाद फिल्म में एक भूमिका मिली और अंततः इस भूमिका के लिए उन्होंने राज्य पुरस्कार जीता। उन्होंने फिल्म राक्षस में उनकी भूमिका के लिए सर्वश्रेष्ठ सहायक अभिनेता के लिए कर्नाटक राज्य पुरस्कार  जीता। उन्होंने आकाश और कल्लारली होवगी में नायिकाओं के एक सख्त बड़े भाई की भूमिका निभाई। उन्हें देसिया नेदुंचलाई में काम करने के लिए निर्देशक वेत्रिमारन ने संपर्क किया था, क्योंकि वह एक ऐसे अभिनेता की तलाश में थे जो कन्नड़ उच्चारण के साथ तमिल बोल सके। उन्हें पोलाधवन में अभिनय करने का मौका मिला। फिल्म बॉक्स ऑफिस पर एक बड़ी सफलता थी।

सन्दर्भ
-------

1. ↑  "Kishore celebrates his birthday today". *The Times of India*. 2013-08-14. आइ॰एस॰एस॰एन॰ 0971-8257. अभिगमन तिथि 2023-06-10.
2. ↑  "From professor to bandit". *The Hindu* (अंग्रेज़ी में). 2013-03-07. आइ॰एस॰एस॰एन॰ 0971-751X. अभिगमन तिथि 2023-06-10.
3. ↑  "Kannada Review: 'Attahasa' is a technically brilliant biopic of Veerappan- Kannada Reviews- South Cinema-IBNLive". *web.archive.org*. 2013-02-23. मूल से 23 फ़रवरी 2013 को पुरालेखित. अभिगमन तिथि 2023-06-10.
4. ↑  "வெற்றிமாறனின் 'பேட்டைக்காளி' டிரைலர் வெளியீடு". *Dinamani* (तमिल में). अभिगमन तिथि 2023-06-10.
5. ↑  "Modern Love Chennai to premiere on Prime Video on May 18. See poster". *India Today* (अंग्रेज़ी में). अभिगमन तिथि 2023-06-10.

बाहरी कड़ियाँ
-------------

* इंटरनेट मूवी डेटाबेस पर किशोर
किशोर वैज्ञानिक प्रोत्साहन योजना (के. वी. पी. वाई.) मूलभूत विज्ञान के क्षेत्रों में शिक्षावृत्ति का एक राष्ट्रीय कार्यक्रम है
**किशोर वैज्ञानिक प्रोत्साहन योजना** भारत सरकार द्वारा विद्यालयों तथा स्नातक छात्रों को दी जाने वाली एक छात्रवृत्ति है जिसका संयोजन भारतीय विज्ञान संस्थान, बंगलोर करती है। यह विज्ञान, प्रौद्योगिकी तथा औषधि क्षेत्र में प्रदान की जाती है।

यह छात्रवृत्ति योजना विज्ञान एवं प्रौद्योगिकी विभाग, भारत सरकार द्वारा 1999 में की गई थी। इस योजना का मुख्य उद्देश्य प्रतिभावान एवं अभिप्रेरित विद्यार्थियों की खोज कर उन्हें मूलभूत विज्ञान में अनुसंधान में करियर बनाने लिए प्रोत्साहित करना है। यह कार्यक्रम विद्यार्थियों को अध्धयन में उनकी प्रतिभा को पहचानने में मदद करता है एवं देश की सर्वश्रेष्ठ योग्यता को शोध और विकास के लिए तैयार करता है। चयनित के. वी. पी. वाई. अध्येता को पूर्व-पीएचडी स्तरों तक छात्रवृति एवं आकस्मिक अनुदान प्रदान किया जाता है। इसके अतिरिक्त, के. वी. पी. वाई. अध्येताओं के लिए देश के प्रतिष्ठित शोध एवं शैक्षणिक संस्थानों में ग्रीष्मकालीन शिविरों का आयोजन किया जाता है।

विज्ञान एवं प्रौद्योगिकी विभाग ने के. वी. पी. वाई. कार्यक्रम के आयोजन एवं कार्यान्वयन की सभी जिम्मेदारियाँ भारतीय विज्ञान संस्थान, बेंगलुरु को प्रदान की है। इस योजना के कार्यान्वयन की देख-रेख के लिए एक प्रबंधन समिति एवं एक राष्ट्रीय सलाहकार समिति (NAC) स्थापित की गयी है। के. वी. पी. वाई. कार्यक्रम के दिन-प्रतिदिन एवं शैक्षणिक पहलुओं को एक मूल समिति संचालित करती है।

योजना
-----

### विद्यालय एवम विज्ञान

* **धारा SA** -११वीं में प्रवेश पाने वाले छात्रों के लिए
* **धारा SB** - प्रथम वर्ष विज्ञान (B.Sc./Integrated M.Sc.) के स्नातक छात्रों के लिए
* **धारा SP** - ११वी या १२वीं के छात्रों के लिए जिन्हे एक विज्ञान के विषय में प्रॉज़ेक्ट खत्म करने पर ही ये मेधा पारितोषिक मिल सकेगा।

### प्रौद्योगिकी

* **धारा EA**- प्रथम वर्ष के B.E./B.Tech./B.Arch. के छात्रों के लिए RAJESH KUMAR KSIWART
* **धारा EB**- द्वितीय वर्ष के B.E./B.Tech./B.Arch. के छात्रों के लिए

### औषधि

* **धारा MA** - प्रथम वर्ष के M.B.B.S. छात्रों के लिए

इन्हें भी देखें
---------------

* राष्ट्रीय प्रतिभा खोज परीक्षा

बाहरी कड़ियाँ
-------------

* **किशोर वैज्ञानिक प्रोत्साहन योजना** का जालघर
एमवी गंगा विलास दुनिया का सबसे लंबा मोटर वेसल (एमवी) रिवर क्रूज है। इसे 13 जनवरी 2023 को भारत के प्रधान मंत्री नरेंद्र मोदी द्वारा वीडियो कॉन्फ्रेंस के माध्यम से हरी झंडी दिखाई गई थी, इस अवसर पर उत् तर प्रदेश के मुख् यमंत्री श्री योगी आदित् यनाथ, असम के मुख् यमंत्री श्री हिमंत बिस् व सरमा और केन् द्रीय बंदरगाह जहाजरानी और जलमार्ग मंत्री श्री सर्बानंद सोनोवाल भी उपस्थित थे। यह भारत में बना पहला क्रूज जहाज है।

यात्रा मार्ग
------------

उत्तर प्रदेश के वाराणसी से एमवी गंगा विलास 51 दिनों में लगभग 3,200 किलोमीटर की यात्रा कर बांग्लादेश होते हुए असम के डिब्रूगढ़ तक जाएगा, जो 27 नदी प्रणालियों से होकर गुजरेगा। 36 पर्यटकों की क्षमता वाले एमवी गंगा विलास में तीन डेक और 18 सुइट्स हैं। अपनी पहली यात्रा के लिए, स्विट्जरलैंड के 32 पर्यटकों ने पूरी यात्रा के लिए साइन अप किया है।

एमवी गंगा विलास क्रूज यात्रा कार्यक्रम में बिहार में पटना, झारखंड में साहिबगंज, पश्चिम बंगाल में कोलकाता, बांग्लादेश में ढाका और असम में गुवाहाटी जैसे प्रमुख शहरों के लिए विश्व धरोहर स्थल, राष्ट्रीय उद्यान और नदी घाट शामिल हैं। इस 51-दिवसीय यात्रा कार्यक्रम के दौरान पचास से अधिक गंतव्यों का दौरा किया जाएगा।

तकनीकी विनिर्देश
----------------

गंगा विलास एक मोटर पोत (एमवी) प्रकार का क्रूज है, पोत पर तीन डेक हैं, जो 12 मीटर चौड़े और 62 मीटर लंबे हैं।

बुकिंग
------

भारत में बने पहले क्रूज जहाज के रूप में, एमवी गंगा विलास ने उत्तर प्रदेश के वाराणसी से अपनी यात्रा शुरू की और बांग्लादेश के रास्ते असम के डिब्रूगढ़ तक पहुंच गया। अंतरा क्रूज वेबसाइट पर, गंगा विलास क्रूज का संचालन करने वाली कंपनी, वाराणसी से डिब्रूगढ़ की 51 दिनों की यात्रा के लिए टिकट की कीमत प्रति व्यक्ति 12.59 लाख रुपये होगी।

पर्यावरणीय प्रभाव
-----------------

पर्यावरणविदों और संरक्षणवादियों को गंगा विलास क्रूज के परिणामस्वरूप गंगा नदी डॉल्फिन (प्लाटानिस्ता गंगेटिका) के निवास स्थान को नुकसान पहुंचने का डर है।

संदर्भ
------

1. ↑  "PM flags off World's Longest River Cruise - MV Ganga Vilas in Varanasi via video conferencing". *pib.gov.in*. अभिगमन तिथि 2023-01-14.
2. ↑  "World's longest river cruise Ganga Vilas costing Rs 50-55 lakh/person fully booked till Mar'24". *The Economic Times*. 13 January 2023. अभिगमन तिथि 14 January 2023.
3. ↑  "Ganga Vilas: PM Modi flags off world's longest river cruise, 51-day trip to cost Rs 12.59 lakh". *Moneycontrol*. 13 January 2023. अभिगमन तिथि 14 January 2023.
4. ↑  Swaminathan, Sneha. "India's MV Ganga Vilas Cruise: What would the world's longest river cruise mean for travel enthusiasts?". *WION News*. अभिगमन तिथि 2023-01-14.
5. ↑  Editorial Desk, OutFable. "Ganga Vilas Cruise from Kashi gets stuck at Chhapra". *OutFable*. मूल से 22 जनवरी 2023 को पुरालेखित. अभिगमन तिथि 2023-01-17.
6. ↑  "MV Ganga Vilas: All you need to know about world's longest river cruise". *Hindustan Times*. 13 January 2023. अभिगमन तिथि 14 January 2023.
7. ↑  "MV Ganga Vilas to cost Rs 12.59 lakh for 51-day trip; PM Modi flags off world's longest river cruise". *Business Today*. 13 January 2023. अभिगमन तिथि 14 January 2023.
8. ↑  Desai, Shweta (13 January 2023). "'World's longest river cruise' could threaten endangered Ganges dolphin, experts warn" (अंग्रेज़ी में). the Guardian. अभिगमन तिथि 16 January 2023.
**कैयट** पतंजलि के व्याकरण भाष्य की 'प्रदीप' नामक टीका के रचयिता। देवीशतक के व्याख्याकार कैयट इनसे भिन्न है।

उनके पिता का नाम जैयटोपाध्याय था (*महामाष्यार्णवाऽवारपारीणंविवृतिप्लवम्। यथागमं विधास्येहं कैयटो जैयटात्मज*)। अनुमान है कि वे कश्मीर निवासी थे। पीटर्सन ने कश्मीर की रिपोर्ट में कैयट (और उव्वट) को प्रकाशक ऽर मम्मट का भाई और जैयट का पुत्र कहा है। काव्यप्रकाश की 'सुधासागर' नामक टीका में १८वीं शती के भीमसेन ने भी कैयट और औवट शुक्लयजुर्वेद को सम्मट के भाष्यकार को मम्मट का अनुज और शिष्य बताया है। पर यजुर्वेदभाष्य पुष्पिका में औवट (या उव्वट) के पिता का नाम वज्रट कहा गया है।

काश्मीरी ब्राह्मणपंडितों के बीच प्रचलित अनुश्रुति के अनुसार कैयट पामपुर (या येच) गाँव के निवासी थे। महाभाष्यांत पाणिनि व्याकरण को वे कंठस्थ ही पढ़ाया करते थे। आर्थिक स्थिति दयनीय होने के कारण उदरपोषण के लिये उन्हें कृषि आदि शरीरश्रम करना पड़ता था। एक बार दक्षिण देश से कश्मीर आए हुए पंडित कृष्ण भट्ट ने कश्मीरराज से मिलकर तथा अन्य प्रयत्नों द्वारा कैयट के लिए एक गाँव का शासन और धनधान्य संग्रह किया और उसे लेकर जब वे उसे समर्पित करने उनके यहाँ पहुँचे तो उन्होने भिक्षा दान ग्रहण करना अस्वीकार कर दिया। वे कश्मीर से पैदल काशी आए और शास्त्रार्थ मे अनेक पंडितों को हराया। वहीं प्रदीप की रचना हुई। इस टीकाग्रंथ के संबंध में उन्होने लिखा है कि उसका आधार भर्तृहरि (वाक्यपदीयकार) की भाष्यटीका है जो अब पूर्णरूप से अप्राप्य है)। प्रदीप में स्थान स्थान पर पतंजलि और भर्तृहरि के स्फोटवाद का अच्छा दार्शनिक विवेचन हुआ है।

बाहरी कड़ियाँ
-------------

* कैयट एवं हरदत्तमिश्र : समासीकरण के सन्दर्भ में
Ivana Trump (2007)
**इवाना ट्रम्प** डॉनल्ड ट्रम्प की पत्नी हैं। डॉनल्ड ट्रम्प संयुक्त राज्य अमेरिका के 45 वें राष्ट्रपति थे।

प्रारंभिकजीवन
-------------

इवाना मैरी ट्रम्प (नी ज़ेलनिकोवा, चेक: [ˈzɛlɲiːtʃkovaː]; जन्म 20 फरवरी, 1949 - 2022) एक चेक-अमेरिकी व्यवसायी, मीडिया व्यक्तित्व, फैशन डिजाइनर, लेखक और पूर्व मॉडल हैं। वह संयुक्त राज्य अमेरिका में प्रवास करने से पहले 1970 के दशक में कनाडा में रहीं, जहां उन्होंने 1977 में डोनाल्ड ट्रम्प से शादी की। उन्होंने ट्रम्प ऑर्गनाइजेशन में इंटीरियर डिजाइन के उपाध्यक्ष के रूप में, ट्रम्प के कैसल कैसीनो रिसॉर्ट के सीईओ और अध्यक्ष के रूप में प्रमुख प्रबंधकीय पदों पर कार्य किया प्लाजा होटल के प्रबंधक के रूप में।

1992 में अंतिम रूप दिए गए डोनाल्ड ट्रम्प से इवाना का तलाक, 1990 के दशक में व्यापक मीडिया कवरेज का विषय था। तलाक के बाद, उसने कपड़ों, फैशन के गहनों और सौंदर्य उत्पादों की अपनी श्रृंखला विकसित की, जो QVC लंदन और होम शॉपिंग नेटवर्क पर बेचे गए। 

1. ↑  Nast3, Condé (1988-01-02). "Inside Ivana's Role in Donald Trump's Empire". *Vanity Fair* (अंग्रेज़ी में). अभिगमन तिथि 2022-06-06.
**कैरल वाशा** (चॅक भाषा: Karel Vašák) (26 जून 1929 – 1 मई 2015) एक चेक - फ्रेंच अंतर्राष्ट्रीय अधिकारी और विश्वविद्यालय के प्रोफेसर थे।  

1969 में वाशा स्ट्रासबर्ग में अंतर्राष्ट्रीय मानवाधिकार संस्थान के पहले महासचिव बने। यह पद उन्होंने 1980 तक धारण किया। मानवाधिकार और शांति  प्रभाग के निदेशक के रूप में उन्होंने महत्वपूर्ण काम किया। इसके बाद उन्होंने यूनेस्को और विश्व पर्यटन संगठन के कानूनी सलाहकार के रूप में कार्य किया। 

वाशा *मानवाधिकारों के अंतर्राष्ट्रीय आयाम* (*The International Dimensions of Human Rights*) नामक एक पुस्तक के संपादक थे जो 1982 में प्रकाशित हुई थी (ISBN 0-313-23394-2)।

उनके अनुसार मानवाधिकारों की उत्पत्ति की तीन पीढ़ियों में हुई है।

उनका निधन 1 मई 2015 को हुआ।

यह भी देखें
-----------

* अवसरों की समानता
* मानवाधिकारों की तीन पीढ़ियाँ

संदर्भ
------

1. ↑  "GoogleBooks". मूल से 27 अप्रैल 2016 को पुरालेखित. अभिगमन तिथि 24 जून 2019.
2. ↑  "Avis de décès de Karel VASAK" (French में). Libra Memoria. मूल से 13 जून 2015 को पुरालेखित. अभिगमन तिथि 9 June 2015.सीएस1 रखरखाव: नामालूम भाषा (link)
3. ↑  UNESCO’s Philosophy of "intellectual and moral solidarity" in attaining peace. Archived 2012-02-06 at the Wayback Machine UNESCO. Retrieved 17 August 2011.